มันนี่ทูเดย์
สรรพากรจับมือห้างเซ็นทรัลจ่ายภาษี
10 ต.ค. 2558

สรรพากรจับมือห้างเซ็นทรัลจ่ายภาษี
น.ส.ชูจิตต์ ธนภัณฑ์ภาดา นักวิชาการคอมพิวเตอร์เชี่ยวชาญ กรมสรรพากร กล่าวภายหลังการลงนามบันทึกข้อตกลงการให้บริการรับชำระภาษีผ่านช่องทางระบบอิเล็กทรอนิกส์กับบริษัท ห้างเซ็นทรัล ดีพาร์ทเมนท์สโตร์ ว่า ต่อไปผู้เสียภาษีสามารถชำระภาษีในห้างเซ็นทรัลทุกสาขา รวมทั้งบริษัทในเครือ ซึ่งเป็นร้านสะดวกซื้อและร้านค้ากว่า 1,500 สาขา โดยคิดค่าธรรมเนียมการชำระเงินดังกล่าวเช่นเดียวกับการชำระค่าสาธารณูปโภคทั่วไป เพื่อเพิ่มจุดบริการรับชำระภาษีในการยื่นแบบฯ ผ่านระบบอินเทอร์เน็ตมากขึ้น